OpenLLM-France/wikimedia huggingface dataset:
# Entitat local autònoma

Una entitat local autònoma és una Administració pública de caràcter local que és creada, sobre la base de la Llei 7/1993, de 27 de juliol, reguladora de la demarcació municipal d'Andalusia, per a l'administració descentralitzada dels interessos propis d'un nucli separat de població dins d'un terme municipal.
Les entitats locals autònomes que es creuen a l'empara de l'esmentada llei, tindran la condició i tractament d'entitats locals, igualment gaudiran d'aquesta condició aquelles entitats creades amb anterioritat a l'aprovació d'aquesta Llei pel Parlament d'Andalusia, com les EATIM regulades per l'art. 45 de la Llei 7/1985, de 2 d'abril, Reguladora de les Bases del Règim Local, tret que els veïns en forma majoritària i directa mostrin la seva voluntat contrària.

## Govern local

Els òrgans de govern en les entitats locals autònomes són la Junta Veïnal i el/la President/a o Alcalde/sa de l'entitat local autònoma.
La Junta Veïnal estarà composta per un nombre de vocals que no podrà ser inferior a dos ni superior al terç del nombre de regidors que integrin l'Ajuntament. La distribució de les vocalies es realitza en funció dels resultats de les eleccions per a l'Ajuntament en la secció o seccions constitutives de l'entitat local autònoma.

## Atribucions de l'Alcaldia

L'alcalde de l'entitat local autònoma presideix i executa els acords de la Junta Veïnal, representa a l'entitat local i dirigeix el seu govern i administració. A més ostenta respecte a aquella les funcions que la Legislació de Règim Local atribueix a l'Alcalde/sa, quan es corresponguin amb l'àmbit de la seva competència.

## Atribucions de la Junta Veïnal

La Junta Veïnal, composta pel President de l'entitat local i els vocals assumeix el govern i l'administració general d'aquesta, corresponent-li específicament les funcions recollides en la Llei 7/1993 de Demarcació Municipal d'Andalusia que en definitiva són totes aquelles atribucions que corresponent al Ple de l'Ajuntament, li siguin aplicable per raó de la seva competència.

## Competències de les entitats locals autònomes

Les competències de les entitats locals autònomes es divideixen entre pròpies o mínimes i delegades.

### Competències mínimes o pròpies

* a) Concessió de llicència d'obres menors
* b) Pavimentació, conservació i reparació de vies urbanes
* c) Enllumenat Públic
* d) Neteja viària
* e) Fira i festes locals
* f) Proveïments
* g) Funeraris
* h) Proveïment domiciliari d'aigua potable
* i) Clavegueram
* j) Recollides de residus
* k) Control d'aliments i beguda

### Competències delegades

Són competències delegades aquelles que els Ajuntaments deleguin en les Juntes Veïnals d'acord amb la seva capacitat i en atenció a la major proximitat de la gestió administrativa respecte als ciutadans quan aquesta prestació es trobi localitzada en l'àmbit territorial de la mateixa entitat.

## Vegeu també

* Entitat local menor
* Àrea no incorporada
* Entitat d'Àmbit Territorial Inferior al Municipi
# Al-Kàmil Xaban

Al-Màlik al-Kàmil Sayf-ad-Din Xaban ibn an-Nàssir Muhàmmad —àrab: الملك الكامل سيف الدين شعبان بن الناصر محمد, al-Malik al-Kāmil Sayf ad-Dīn Xaʿbān ibn an-Nāṣir Muḥammad—, més conegut simplement com al-Kàmil Xaban, fou soldà mameluc bahrita o kiptxak del Caire (1345-1346). Era fill d'an-Nàssir Muhàmmad ibn Qalàwun.
Quan el seu germà As-Sàlih Ismaïl va ser assassinat el 4 d'agost de 1345 va ser proclamat al seu lloc. La facció que dirigia el seu sogre Arghun al-Alai li va donar un suport decisiu; el vice-regent d'Egipte, Almalik, en canvi, se li va oposar i va donar suport al seu germà Hajjí però aviat va perdre tota influència i Arghun va esdevenir el personatge principal de l'estat. Xaban va fer matar dos dels seus germans.
A partir del l'abril de 1346 la seva autoritat va entrar en crisis. Almalik i el seu aliat Kumari foren enviats presoners a Alexandria i els seus béns confiscats però la mort de Yusuf, un altre germà de Xaban, l'estiu el va convertir en sospitós del crim. Xaban va decidir fer una visita a l'Hedjaz i va forçar el cobrament de forts tributs als camperols egipcis (amb gra) i als de Síria (en ramats) per finançar el viatge al mateix temps que l'aristocràcia militar mameluca havia estat obligada a fer despeses que la portaven a la ruïna. El governador de Damasc, Yalbugha al-Yahyawi, va encapçalar una conspiració. Xaban va fer presoners a dos dels seus germans que encara quedaven en vida (Hajjí i Husayn) i els va empresonar (18 de setembre de 1346) provocant la revolta dels mamelucs del Caire. Xaban va oferir l'abdicació que fou refusada; va intentar resistir però en la lluita Arghun fou ferit i fet presoner i Xaban va haver de fugir, sent capturat durant la fugida i executat el 21 de setembre de 1346. El seu germà Hajjí fou alliberat i posat al tron amb el nom d'al-Mudhàffar Hajjí el 23 de setembre.

## Bibliografia

* André Clot, « Le temps des crises. Horreurs et splendeurs », pàg. 142
* Encyclopaedia of Islam, Brill Publishers, Leiden, s.v. "Mamluks".
# Joan Bellmunt i Figueras

Joan Bellmunt i Figueras (Puiggròs, les Garrigues 1950) és un etnògraf català.
Entre l'1 d'abril de 2005 i el 30 de novembre de 2007 va col·laborar amb el diari La Mañana, en la publicació: Un poble cada di en el qual cada dia de l'any publicava un petit resum de la història i situació actual d'un poble de la província de Lleida.
El 2001 va rebre la Creu de Sant Jordi.

## Obres destacades

És autor d'un centenar de llibres de temàtica diversa.
* Cop d'ull a la Història de Lleida (1991)
* Fets, costums i llegendes. Vall d'Aran. Refranys (1992)
* Calendari tradicional de les Comarques de Lleida (2002)
* 500 històries i llegendes de les terres de Lleida (2004)
* Viles, pobles, ciutats i llogarrets de les terres de Lleida (2007)

## Enllaços externs

* Pàmies i Riudor, Víctor. «Joan Bellmunt». Enciclopèdia Paremiològica, 16-04-2008.
* «Biografia». festes.org.
# Laurens ten Dam

Laurens ten Dam (Zuidwolde, Bedum, 13 de novembre de 1980) és un ciclista neerlandès, professional des del 2004.
En el seu palmarès destaca una etapa al Critèrium Internacional.

## Palmarès

* 2006
** Vencedor de la classificació de la muntanya de la Ster Elektrotoer
** Vencedor d'una etapa de la Cursa de la Solidaritat Olímpica
* 2008
** Vencedor d'una etapa al Critèrium Internacional
* 2009
** 1r a l'Acht van Chaam
** Vencedor de la classificació de la muntanya del Tour de Romandia

### Resultats al Tour de França

* 2008. 22è de la classificació general
* 2009. 60è de la classificació general
* 2011. 58è de la classificació general
* 2012. 28è de la classificació general
* 2013. 13è de la classificació general
* 2014. 9è de la classificació general
* 2015. 92è de la classificació general
* 2016. 73è de la classificació general
* 2017. 67è de la classificació general
* 2018. 51è de la classificació general

### Resultats al Giro d'Itàlia

* 2009. 28è de la classificació general
* 2017. 34è de la classificació general
* 2018. 35è de la classificació general
* 2019. Abandona (6a etapa)

### Resultats a la Volta a Espanya

* 2010. Abandona (16a etapa)
* 2012. 8è de la classificació general
* 2013. Abandona (13a etapa)
* 2014. 44è de la classificació general

## Enllaços externs

* Web oficial Arxivat 2013-07-29 a Wayback Machine. (anglès)
* Fitxa de Laurens ten Dam a sitiodeciclismo.net
# Katherine Bates

Katherine "Kate" Bates (Sydney, 18 de maig de 1982) era una ciclista australiana que va destacar en la pista, encara que també competia en carretera. Va guanyar set medalles, una d'elles d'or, als Campionats del Món en pista. Va obtenir també grans èxits als Jocs de la Commonwealth i als Campionats d'Oceania.
La seva germana Nathalie també es dedicà al ciclisme.

## Palmarès en pista

* 2002
** Medalla d'or als Jocs de la Commonwealth en Puntuació
* 2005
** Campiona d'Austràlia en Persecució
** Campiona d'Austràlia en Puntuació
** Campiona d'Austràlia en Scratch
* 2006
** Medalla d'or als Jocs de la Commonwealth en Puntuació
** Campiona d'Austràlia en Puntuació
** Campiona d'Austràlia en Scratch
* 2007
** Campiona del món en Puntuació
* 2010
** Campiona d'Oceania en Scratch
** Campiona d'Oceania en Persecució per equips (amb Sarah Kent i Josephine Tomic)

### Resultats a la Copa del Món en pista

* 2001
** 1a a la Classificació general, en Puntuació
* 2003
** 1a a Moscou, en Persecució
* 2004
** 1a a Manchester, en Persecució
** 1a a Manchester, en Puntuació
* 2004-2005
** 1a a la Classificació general i a la prova de Manchester, en Scratch
** 1a a Manchester, en Persecució
** 1a a Manchester, en Puntuació
* 2005-2006
** 1a a Manchester, en Persecució
* 2006-2007
** 1a a Sydney, en Puntuació
* 2010-2011
** 1a a Melbourne, en Persecució per equips

## Palmarès en ruta

* 2004
** Vencedora d'una etapa a la Volta a Castella i Lleó
* 2006
** Campiona d'Austràlia en ruta
** Vencedora d'una etapa al Tour del Gran Mont-real
** Vencedora d'una etapa al Tour de l'Euregio Ladies Tour
** Vencedora d'una etapa al Tour del Bay Classic
* 2007
** 1a al Bay Classic i vencedora de 2 etapes
* 2008
** Vencedora d'una etapa al Tour del Bay Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Herbassars i matollars d'Hobya

Les praderies i arbustos d'Hobyo és una ecoregió de boscos desèrtics i xerics de Somàlia. L'ecoregió inclou un cinturó de dunes costaneres d'amplada entre 10 i 15 km, al llarg de la costa del mar d'Aràbia, que s'estén des del nord d'Hobyo fins al sud de Mogadiscio. Les dunes donen suport a diferents comunitats de plantes de praderies i matolls, amb diverses espècies endèmiques, com ara l'alosa de cendra (Mirafra ashi) i l'alosa d'Obbia (Spizocorys obbiensis).

## Situació i descripció

Aquesta ecoregió és una franja costera llarga i estreta des del sud de Mogadiscio fins a uns 250 km al nord d'Obbia. Es tracta d'una zona costanera de plana baixa costanera amb dunes de sorra blanca i taronja i prats de dunes associats. Les dunes aconsegueixen una alçada màxima de 60 m, i el camp dunar és d'uns 10 a 15 km d'amplada al llarg de tota la seva longitud. A l'interior, l'hàbitat canvia per una vegetació seca i semidesèrtica.
L'ecoregió es troba entre l'oceà índic i l'ecoregió d'Arbusts i matolls Somalis d'Acacia i Commiphora.

## Clima

La temperatura varia poc durant l'any. En aquest sentit, el clima és sec i càlid, amb temperatures màximes mitjanes que oscil·len entre 30 i 33 ° C i les temperatures mínimes mitjanes que oscil·len entre 21 i 27 º C. És estacional, amb la pluja que cau en el període d'abril a juny, ja que la Zona de Convergència Intertropical (ITCZ) es mou cap al nord i al sud.

## Corrents marins

Els corrents que dominen la costa somali és el Corrent Somali i alguns contracorrents i sotacorrents menors. El Corrent Somali discorre de nord a sud paral·lel a la costa durant l'hivern de l'hemisferi nord. Durant els mesos d'estiu discorre de manera inversa, de sud a nord.

## Referències

* 1 2 «Deserts and xeric shrublands -Eastern Africa: Somalia» (en anglès). WWF. [Consulta: 27 setembre 2019].
* ↑ FEDERICO CARBONE, GIOVANNI ACCORDI «The Indian Ocean Coast of Somalia» (en anglès). Marine Pollution Bulletin Vol. 41, Nos. 1-6. Elsevier Science Ltd., 2000, pàg. 2.
# SB

SB o sb té els següents significats:
* Química: Antimoni.
* Astronomia: binàries espectroscòpiques.
* Partit polític: Lliga Espartaquista, moviment revolucionari marxista organitzat a l'Imperi alemany durant els últims anys de la Primera Guerra Mundial
* Domini d'Internet: .sb, domini d'Internet de les Illes Salomó
* Motociclisme: SB (motocicleta), marca de motocicletes fabricades a València de 1948 a 1963.
Viccionari
# La dona de Txaikovski

La dona de Txaikovski (rus: Жена Чайковского; transcrit com a Jena Txaikovskogo) és una pel·lícula dramàtica biogràfica russa del 2022 escrita i dirigida per Kiril Serébrennikov, protagonitzada per Aliona Mikhàilova i Odin Biron. La pel·lícula va participar en el programa de competició del Festival de Canes de 2022. S'ha doblat i subtitulat al català.

## Premissa

Ambientada a l'Imperi Rus durant la segona meitat del segle xix, la pel·lícula tracta sobre l'esposa del compositor Piotr Ilitx Txaikovski. No pot acceptar l'homosexualitat del seu marit i, com a resultat, perd gradualment el control.

## Referències

* ↑ «Бюллетень кинопрокатчика»: Каннский фестиваль рассмотрит для участия фильмы трех российских режиссеров
* ↑ «Жену Чайковского» Серебренникова и «Сказку» Сокурова могут показать в Каннах
* ↑ Фильм Серебренникова «Жена Чайковского» вошёл в основной конкурс Каннского кинофестиваля
* ↑ «Russian Directors Confront Fleeing Putin's War and Defy Calls for Russia Film Boycott». Variety.
* ↑ «La dona de de Txaikovski». Goita què fan, ara!. [Consulta: 11 agost 2023].
* ↑ Жена Чайковского (2022)
# Eloisa María Cabrera Carmona

Eloísa María Cabrera Carmona (Roquetas de Mar, Almeria; 17 d'abril de 1971) és una política espanyola, regidora de l'Ajuntament de Roquetas de Mar i diputada per Almeria al Congrés durant la XII legislatura.

## Biografia

Llicenciada en Dret, treballa per compte d'altri. Va ser triada regidora de l'Ajuntament de Roquetas de Mar en la llista de l'alcalde Gabriel Amat Ayllón després de les eleccions municipals de juny de 1999 i va ser reelegida en 2003, 2007 i 2011. Després de les eleccions municipals de maig de 2015 va ser nomenada primer tinent d'alcalde.
En ocasió de les eleccions generals de desembre de 2015, va ser la tercera en la llista del Partit Popular per a Almeria dirigida per Rafael Hernando. Els mals resultats del PP, que només va obtenir dos escons, li va privar d'un escó parlamentari. Després de les eleccions generals de 2016, i gràcies la millora dels resultats del partit, va accedir al Congrés com a diputada. No obstant això, al novembre de 2016 va decidir donar prioritat al seu càrrec local i l'escó va passar a les mans de Carmen Navarro Cruz, que ocupava el quart lloc en la llista.

## Referències

* ↑ Congreso de los Diputados. «Cabrera Carmona, Eloísa María». [Consulta: 25 setembre 2017].
* ↑ Ayuntamiento de Roquetas de Mar. «Eloísa María Cabrera Carmona». Arxivat de l'original el 2017-09-25. [Consulta: 25 setembre 2017].
* ↑ Grupo Parlamentario Popular. «Cabrera Carmona, Eloísa María». [Consulta: 25 setembre 2017].
* ↑ «Carmen Navarro regresa al Congreso tras renunciar a su acta Eloísa Cabrera». , 25-11-2016 [Consulta: 25 setembre 2017].
# Adelaide International 2022

«Adelaide International 2022» té aquests significats:
# Laurent Bram

Laurent Bram (Mersch, 31 de març de 1984) és un jugador i entrenador de tennis luxemburguès.
Com a jugador de categoria júnior, Bram va arribar fins al número 184 a l'agost de 2002. Va jugar al costat de Josselin Ouanna a 3 jocs al Tournoi Internacional Junior de St. Francois. Ha exercit principalment a la Copa Davis per al seu país, on té un rècord de 5-14 victòries i derrotes. Va perdre amb Andy Murray per 6-0. 6-0 a la competició de la Copa Davis de l'any 201

## Enllaços externs

* Davis Cup profile
# Kaplna

Kaplna és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria. La primera menció escrita de la vila es remunta al 1244.
# Ho-Pin Tung

Ho-Pin Tung —董荷斌; pinyin: Dǒng Hébīn— (Velp, Rheden, Països Baixos, 4 de desembre de 1982) és un pilot d'automobilisme xino-neerlandès. Debuta en el kàrting el 1997 on es va mantenir fins a 2000, un any després ingressa a la Fórmula Ford neerlandesa i de Benelux fins al 2002.
El 2003 va guanyar la Fórmula BMW Asiàtica amb l'equip Meritus i va pilotar en GP2 Asia Series, GP2 Series i Superleague Formula. Al desembre de 2009, Tung va provar per a l'equip Renault F1 i al gener es va anunciar com a tercer pilot de l'equip amb Jérôme d'Ambrosio, tornant a la GP2 Series amb l'equip DAMS per a la temporada 2010.

## Referències

* ↑ «Ho-Pin Tung makes history with Williams» (en anglès). Formula 1, 11-12-2003. [Consulta: 1r març 2015].
* ↑ «http://www.autosport.com/news/report.php/id/81176» (en anglès). Autosport, 01-02-2010. [Consulta: 1r març 2015].

## Enllaços externs

* Ho-Pin Tung - Lloc web oficial
# Rudolf Hilferding

Rudolf Hilferding (Viena, 10 d'agost de 1877 - París, 11 de febrer de 1941) fou un economista marxista austríac que encapçalà les teories i polítiques socials del Partit Socialdemòcrata d'Alemanya (SPD) durant l'època de la República de Weimar. Està reconegut universalment com el major teòric de l'SPD del segle xx.

## Biografia

Ja com a jove estudiant de medicina Hilferding pertanyia al cercle dels austromarxistes. Otto Bauer, Karl Renner, Max Adler, Gustav Eckstein eren i van continuar essent els seus millors amics, mentre que Karl Kautsky, que va publicar els seus primers articles a Die Neue Zeit, va ser el seu mentor.
Rudolf Hilferding va escriure el llibre que aviat el convertí en l'economista marxista més conegut de la seva època. Das Finanzkapital («El capital financer»), publicat el 1910 a Viena, va esdevenir ràpidament en el clàssic més llegit, més citat i més reverit per amics i enemics: molts van voler veure en ell una continuació d'El capital de Karl Marx a l'alçada de l'original. Fins aleshores va ser l'intent més ambiciós i sistemàtic per explicar en una terminologia marxista els recents esdeveniments i canvis estructurals que havien portat a la Gran Depressió.
Hilferding va anar «amb Marx més enllà de Marx» en la teoria del diner, l'anàlisi del crèdit i els mercats financers, l'anàlisi dels fenòmens de la competència, en la teoria de les crisis i l'anàlisi de la política econòmica i financera dels estats capitalistes.
Després de convertir-se en un reconegut periodista afí a l'SPD, participà en la Revolució Alemanya. El 1923 fou Ministre d'Economia d'Alemanya, càrrec que també ocupà entre el 1928 i 1929. El 1933 va veure's obligat a exiliar-se'n, primer a Zúric i després a París, on va morir a mans de la Gestapo el 1941.

## Obra publicada

* Kriegskapitalismus. In: Arbeiter-Zeitung., Wien 1915.
* Böhm-Bawerks Marx-Kritik. In: Marx-Studien. Blätter zur Theorie und Politik des wissenschaftlichen Sozialismus. Band 1, Wien 1904, S. 1–61 (Reprint: Auvermann, Glashütten 1971) mxks.de (PDF, 1,5 MB).
* Das Finanzkapital. In: Marx-Studien. Blätter zur Theorie und Politik des wissenschaftlichen Sozialismus. Band 3, Wien 1910, S. V–477 (Reprint: Auvermann, Glashütten 1971).
* Organisierter Kapitalismus. Referate und Diskussionen vom Sozialdemokratischen Parteitag 1927 in Kiel. s.n., Kiel 1927.

## Referències

* 1 2 3 Krätke, Michael R. «Rudolf Hilferding i el «capitalisme organitzat»». Catarsi Magazín, 28-07-2021. [Consulta: 29 juliol 2021].
# La Fenellassa

La Fenellassa o La Fenellosa és un panell rocós de pintures rupestres de l'estil esquemàtic. És troba al terme municipal de Beseit, a la província de Terol. Forma part del conjunt de l'Art rupestre de l'arc mediterrani de la península Ibèrica declarat Patrimoni de la Humanitat per la UNESCO l'any 1998.

## Ubicació

El lloc està situat a mig camí entre el final de la ruta asfaltada de Beseit al Parrisal i les passarel·les del riu Matarranya. Les pintures de La Fenellassa es troben en una paret rocosa pròxima a la font de la Fenellassa que els dòna nom i on el riu Matarranya s'obre pas formant un estretament del barranc.

## Història

Les pintures rupestres de La Fenellassa van ser descobertes per Carles Forcadell en 1966 i estudiades per Antonio Beltrán. En l'actualitat s'han conservat 8 figures tractant-se de 4 genets que cavalquen dempeus sobre 4 quadrúpedes els quals es marquen les orelles.

## Descripció

Les pintures rupestres de la Fenellassa pertanyen a l'art esquemàtic, estil pictòric que es caracteritza per l'abstracció i simplificació de les representacions d'animals i éssers humans, que queden reduïts a traços verticals i línies horitzontals. Aquest estil abasta des del neolític fins a l'Edat dels Metalls i és la manifestació pròpia de societats sedentàries que ja coneixen l'agricultura i la domesticació dels animals, com es mostra en aquestes pintures on apareixen 4 quadrúpedes, que es podrien correspondre a èquids o asínids. A més hi ha 4 genets que cavalquen dempeus sobre 4 quadrúpedes. Totes les figures, pintades en vermell, estan mirant al riu Matarranya mantenint una línia horitzontal.

## Referències

* ↑ «Art rupestre de l'arc mediterrani de la Península Ibèrica». [Consulta: 10 juliol 2018].
* ↑ Wikiloc: El camí cap a la Fenellassa.
* ↑ Antonio Beltrán, Pintures esquemàtiques de la Fenellosa, en Beceite (Teruel), Zaragoza, 1967.
# Els Pacs

Els Pacs és una partida del terme municipal de la Torre de Cabdella, dins de l'antic terme de Mont-ros, al Pallars Jussà.
Està situada al sud del poble de Paüls de Flamisell, en el contrafort septentrional del Serrat de Rascars, a ponent del Cap de la Ginebrera i a llevant del Serrat Roi. És a ponent de la Matosa.

## Enllaços externs

* Institut Cartogràfic de Catalunya
# Adelaide Orsola Appignani

Adelaide Orsola Appignani, també coneguda com a Orsola Aspri (Roma, 1807 - Roma, 30 de setembre de 1884) fou una soprano, arpista, directora d'orquestra i compositora italiana, a més de professora de cant.

## Biografia

Va néixer a Roma, filla de Serafino Appignani i de Cecilia Persiani. Després de casar-se per segon cop la seva mare, vídua aleshores, amb el violinista Andrea Aspri, Adelaide va canviar el seu nom a Orsola Aspri, deixant de banda el seu primer nom propi i adoptant com a cognom el del nou marit de la mare.
Va estudiar música amb Valentino Fioravanti. Després de completar els estudis, va actuar com a cantant. En 1833 va cantar el paper de Smeton en una representació de l'òpera Anna Bolena de Gaetano Donizetti, i més tard va actuar de directora d'orquestra a Florència i el 1839 a Roma. Va ser membre de l'Acadèmia Filharmònica Romana del Palau Lancelotti i va rebre un reconeixement honorífic, el 1842, de l' Acadèmia de Santa Cecília de Roma.
Va ser també professora de cant, tenint entre els seus alumnes al tenor Settimio Malvezzi. Tocava el arpa, com es pot veure al llistat de músics d'una representació de l'òpera Gli Anglicani de Giacomo Meyerbeer del període 1841-1842.
Es va casar amb el comte Girolamo Cenci-Bolognetti i, després d'una llarga existència, va morir a Roma el 30 de setembre de 1884.

## Obres

Les seves obres seleccionades inclouen:
* Les aventures d'un dia (melodrama) 1827
* Els ritus indis (òpera) 1834
* Els pirates (melodrama) 1843
* Clara de Clevers (melodrama) 1876
* Simfonia per a instruments (simfonia), 1834
* La rendició de Roma (cantata) 1871

## Referències

* ↑ Ambìveri, Corrado. Operisti minori: dell'ottocento Italiano (en italià). Roma: Gremese Editore, 1998, p. 12. ISBN 88-7742-263-7.
* 1 2 «Appignani, Adelaide Orsola (Aspri, Orsola)» (en anglès). Grove Music Online. [Consulta: 24 abril 2020].
* ↑ «Gli Anglicani» (en italià). Tipografia Galletti. [Consulta: 24 abril 2020].
* 1 2 Sadie. The Norton/Grove dictionary of women composers, 1994.

## Enllaços externs

* Silvana Simonetti: APPIGNANI, Adelaide Orsola a Dizionario Biografico degli Italiani - Volume 3 (1961).
* Adelaide Orsola Appignani a MusicBrainz.